14. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.44 της 30 Ιαν/6 Φεβρ.1975 (ΦΕΚ Α΄ 16) Περί ιδρύσεως τακτικής έδρας παρά τη Ιατρική Σχολή του Πανεπιστημίου Αθηνών.  Έχοντες υπ’ όψει: 1)Τας διατάξεις των άρθρ.2 (παρ.3) και 5(παρ. 3) της από 3.9.1974 Συντακτικής Πράξεως «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα», 2)την απόφασιν της Συνελεύσεως των καθηγητών της Ιατρικής Σχολής του Πανεπιστημίου Αθηνών (συνεδρία 1.11.74) και 3)την υπ’ αριθ. 11/1975 γνωμοδότησιν του Συμβουλίου της Επικρατείας, προτάσει του Ημετέρου Υπουργού Εθνικής Παιδείας και Θρησκευμάτων, αποφασίζομεν: 1.Ιδρύεται παρά τη Ιατρική Σχολή του Πανεπιστημίου Αθηνών Β΄ τακτική έδρα Περιγραφικής Ανατομικής του αυτού περιεχομένου προς την υφισταμένην ομοίαν, μετονομαζομένην εις «Α΄ τακτική έδρα Περιγραφικής Ανατομικής». 2.Η ως άνω ιδρυομένη έδρα διέπεται υπό της παρ. 3 του άρθρ. 2 της από 3/3ης Σεπτ. 1974 Συντακτικής Πράξεως «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα».  Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος.  Δια του Π.Δ. 878 της 29 Σεπτ./1 Οκτ. 1977 (ΦΕΚ Α΄ 290) η παρά τη Ιατρική Σχολή του Πανεπιστημίου Αθηνών υφισταμένη κενή τακτική έδρα Α΄ Περιγραφικής Ανατομικής, καταργείται .Η ανωτέρω τακτική έδρα Β΄ Περιγραφικής Ανατομικής ορίζεται εφ’ εξής ως τακτική έδρα «Περιγραφικής Ανατομικής» άνευ μεταβολής τινός του περιεχομένου αυτής. Αι προβλεπόμεναι πάσης φύσεως θέσεις προσωπικού της καταργουμένης έδρας υπάγονται εφ’ εξής εις την τακτικήν έδραν «Περιγραφικής Ανατομικής». 